Svensen ble oppdaget av plateselskapet BMG da hun sang i NRK fjernsynet sammen med Oslo Gospel Choir. Dette førte til hennes debutplate som soloartist, som het «The Right To Sing». Låten «Gold Mine» fra denne platen ble brukt i Pelle og Proffen-filmen som gikk på kino i 1992. Sangeren Jan Werner Danielsen gikk til topps i talentkonkurransen Talentiaden i 1994 med «The Right To Sing». De to opptrådte senere sammen i TV-programmet «Retro» på NRK.